***AD/4 DONOŠENJE ODLUKE O IMENOVANJU ETIČKOG ODBORA***

***Obrazloženje***

*Općinsko vijeće Općine Luka donijelo je na 7. sjednici 12. srpnja 2022. godine Kodeks ponašanja članova Općinskog vijeća Općine Luka, kojim je utvrđena obaveza osnivanja i imenovanja tijela za praćenje primjene Kodeksa ponašanja. To su Etički odbor i Vijeće časti.*

*Etički odbor ima predsjednika i dva člana koje imenuje i razrješuje Općinsko vijeće, stoga isto predlaže Odbor za izbor i imenovanja. Predsjednik Etičkog odbora imenuje se iz reda osoba nedvojbenoga javnog ugleda u lokalnoj zajednici i ne može biti nositelj političke dužnosti niti član političke stranke, odnosno kandidat nezavisne liste zastupljene u Općinskom vijeću, dok se članovi Etičkog odbora imenuju se iz reda vijećnika Općinskog vijeća.*

***PRIJEDLOG!***

KLASA:

URBROJ:

Luka,

Na temelju članka 82. stavka 1. Statuta Općine Luka („Glasnik Zagrebačke županije“, broj 24/18, 26/20 i 20/21) i članka 48. Poslovnika Općinskog vijeća Općine Luka („Glasnik Zagrebačke županije“, broj 20/21) i članka 12. stavka 3. Kodeksa ponašanja članova Općinskog vijeća Općine Luka („Glasnik Zagrebačke županije“, broj 34/22), Općinsko vijeće na ---- sjednici održanoj dana ---------------- godine donosi

**O D L U K U**

**O IMENOVANJU ETIČKOG ODBORA**

**I.**

Ovom Odlukom imenuje se u sljedećem sastavu:

1. \_\_\_\_\_\_\_\_\_\_\_\_\_\_ - predsjednik,
2. \_\_\_\_\_\_\_\_\_\_\_\_\_\_ – član,
3. \_\_\_\_\_\_\_\_\_\_\_\_\_\_ – član.

**II.**

Mandat predsjednika i članova Etičkog odbora traje do isteka mandata članova Općinskog vijeća.

**III.**

Ova Odluka objaviti će se u „Glasniku Zagrebačke županije“.

Ova Odluka stupa na snagu osmog dana od dana objave u „Glasniku Zagrebačke županije“.

OPĆINSKO VIJEĆE

Predsjednik

Krešimir Tuđman, struč.spec.ing.aedif.