**AD/2 Donošenje Odluke o donošenju I. izmjena i dopuna**

**Urbanističkog plana uređenja Gospodarske zone Luka II**

Na temelju članka 109. stavka 6. i članka 113. stavka 1. Zakona o prostornom uređenju („Narodne novine“, broj 153/13., 65/17., 114/18., 39/19. i 98/19.), članka \_\_. Statuta Općine Luka („Glasnik Zagrebačke županije“, broj \_\_/\_\_.) i Odluke o izradi I. Izmjena i dopuna Urbanističkog plana uređenja gospodarske zone Luka II („Glasnik Zagrebačke županije“, broj 45/21.) Općinsko vijeće Općine Luka, na \_\_. sjednici, od \_\_\_\_\_\_ 2022. godine, donosi

**O D L U K U**

**o donošenju I. Izmjena i dopuna Urbanističkog plana uređenja gospodarske zone Luka II**

**I. OPĆE ODREDBE**

**Članak**

Donose se I. Izmjene i dopune Urbanističkog plana uređenja gospodarske zone Luka II (u daljnjem tekstu: Plan), kojeg je izradila tvrtka JURCON PROJEKT d.o.o. Zagreb, Gotalovečka 4A.

**Članak**

(1) Sastavni dio ove Odluke je elaborat pod nazivom „I. Izmjene i dopune Urbanističkog plana uređenja gospodarske zone Luka II ".

(2) Elaborat iz stavka 1. ovog članka sastoji se od:

1. Tekstualnog dijela Plana – Odredbe za provedbu

2. Grafičkog dijela Plana koji sadrži kartografske prikaze kako slijedi:

|  |  |  |
| --- | --- | --- |
| 1. | KORIŠTENJE I NAMJENA POVRŠINA | 1 : 2000 |
| 2.1. | PROMETNA, ULIČNA I KOMUNALNA INFRASTRUKTURNA MREŽA  - PROMETNI SUSTAV | 1 : 2000 |
| 2.2. | PROMETNA, ULIČNA I KOMUNALNA INFRASTRUKTURNA MREŽA  - ENERGETSKI SUSTAV, POŠTA I TELEKOMUNIKACIJE | 1 : 2000 |
| 2.3. | PROMETNA, ULIČNA I KOMUNALNA INFRASTRUKTURNA MREŽA  - VODNOGOSPODARSKI SUSTAV | 1 : 2000 |
| 3. | UVJETI KORIŠTENJA, UREĐENJA I ZAŠTITE POVRŠINA | 1 : 2000 |
| 4.1. | NAČIN I UVJETI GRADNJE – OBLICI KORIŠTENJA | 1:2000 |
| 4.2. | NAČIN I UVJETI GRADNJE – UVJETI GRADNJE | 1:2000 |

3. Obrazloženja.

**Članak**

(1) Granica obuhvata Plana prikazana je na svim kartografskim prikazima ovog Plana.

(2) Uvid u Odluku o donošenju I. Izmjena i dopuna Urbanističkog plana uređenja gospodarske zone Luka II, kao i druge elemente Plana, može se obaviti u prostorijama Općine Luka.

**II. ODREDBE ZA PROVEDBU**

**Članak**

**Članak 2.** mijenja se i glasi:

„Razgraničenje prostora prema namjeni i korištenju označeno je bojom i planskom oznakom i prikazano je na kartografskom prikazu 1. KORIŠTENJE I NAMJENA POVRŠINA, a određeno je za:

* gospodarsku proizvodnu i skladišnu namjenu (I3),
* zaštitne zelene površine (Z),
* infrastrukturnu namjenu:
* cestovni promet,
* kanali (odteretni, lateralni).“

**Članak**

Podnaslov nakon članka 2. : **„1.2.1. Gospodarska namjena- pretežito skladišna (I3)“** mijenja se i glasi: **„ 1.2.1. Gospodarska proizvodna i skladišna namjena (I3)“ .**

**Članak**

**Članak 3.** mijenja se i glasi:

„(1) Gospodarska proizvodna i skladišna namjena (I3) su proizvodne, skladišne i servisne djelatnosti te poslovne djelatnosti - logističko-distribucijski centar, uredske, trgovačke, uslužne i komunalno-servisne djelatnosti.

(2) Na površinama gospodarske proizvodne i skladišne namjene (I3) mogu se graditi i:

* manji proizvodni pogoni – radionice za proizvodnju aluminijske, PVC i drvene stolarije, bravarske, tokarske i automehaničarske radionice, klesarski pogoni, staklarske radionice, betonare i pogoni za proizvodnju betonske galanterije i sl.;
* pekare, pogoni za preradu i skladištenje poljoprivrednih proizvoda;
* prostori za skladištenje, punjenje i prodaju plina;
* pogoni za proizvodnju i/ili doradu kozmetičkih proizvoda i drugih predmeta široke proizvodnje;
* pogoni za proizvodnju proizvoda od žitarica;
* prodavaonice, izložbeno - prodajni saloni, skladišni i slični prostori i građevine;
* ugostiteljske građevine i građevine za zabavu i sl.;

(3)Građevine koje će se graditi unutar zone gospodarske proizvodne i skladišne namjene ne smiju biti stambene, niti imati prostore stambene namjene.

(4)Iznimno, unutar svake građevne čestice gospodarske namjene proizvodne i skladišne moguć je smještaj najviše jednog stana za domara. Na svakoj građevnoj čestici također je moguća gradnja građevina za smještaj radnika.“

**Članak**

Nakon članka 3. dodaje se novi podnaslov: „**1.2.2. Zaštitne zelene površine“** i članak 3.a.:

**„Članak 3.a.**

Planom definirane zaštitne zelene površine predstavljaju neizgrađenu usku površinu na sjeveroistočnoj strani obuhvata Plana i površinu u sjeverozapadnom dijelu obuhvata Plana uz kanal.“

**Članak**

U podnaslovu**: „1.2.2. Infrastrukturna namjena“** redni broj: **„ 1.2.2.“** zamjenjuje se rednim brojem: **„1.2.3“.**

**Članak**

**Članak 4.** mijenja se i glasi:

„Površine infrastrukturne namjene podrazumijevaju:

* površine cestovnih prometnica (GU, SU1, OU1, OU2)
* površine kanala:
* postojeći melioracijski kanali koji prolaze kroz zonu u smjeru sjeveroistok – jugozapad, a koji su proglašeni vodnim dobrom,
* nove trase melioracijskih kanala kojim se mijenja položaj postojećih kanala na način da odabrani tehnički elementi (površina poprečnog presjeka, dubina, uzdužni nagib kanala) moraju osigurati područje gospodarske zone od štetnog djelovanja 100 godišnjih velikih voda.“

**Članak**

**Članak 5.** mijenja se i glasi:

„(1) Smještaj sadržaja gospodarskih djelatnosti se na području obuhvata Plana predviđa na površinama koje su kartografskim prikazom 1. KORIŠTENJE I NAMJENA POVRŠINA određene kao površine gospodarske proizvodne i skladišne namjene (I3).

(2) Za površinu (namjenu) iz prethodnog stavka, kartografskim su prikazom 4.2. NAČIN I UVJETI GRADNJE – Uvjeti gradnje određene zone gradnje, te su za svaku pojedinu zonu utvrđeni uvjeti i način gradnje.

(3) Osnovni uvjet za izgradnju sadržaja gospodarskih djelatnosti na površinama proizvodne i skladišne namjene (I3) je njihova ekološka prihvatljivost u smislu sprečavanja zagađenja okoliša.“

**Članak**

**Iza članka 5. podnaslov:**

* **Zona gradnje gospodarskih sadržaja znatne veličine i opsega (kazete I31 i I32)**

**Kazeta I31**

**mijenja se i glasi:**

* **Zona gradnje gospodarskih sadržaja znatne veličine i opsega (kazete I31, I32 i I33)**

**Članak**

**Članak 6.** mijenja se i glasi:

„(1) Unutar kazeta I31, I32 i I33 moguće je formirati jednu ili više građevnih čestica, ovisno o stanju vlasništva, odnosno namjerama i potrebama budućih investitora. Unutar navedene kazete minimalna površina građevne čestice iznosi 10.000 m2.

(2) Izgrađenost građevne čestice unutar ove zone iznosi 60%.

(3) Koeficijent iskoristivosti građevne čestice (kis) iznosi 1,2.

(4) Najveći dopušteni broj etaža građevina iznosi 3 nadzemne etaže (prizemlje i 2 kata).

(5) Visina građevine je tehnološki uvjetovana.

(6) Građevni pravci trebaju biti udaljeni od granica građevnih čestica koje su ujedno i granica obuhvata Plana, regulacijske linije svih prometnica i kanala najmanje 10 metara, dok udaljenost građevine od međa susjedne građevne čestice treba iznositi najmanje polovicu visine građevine (h/2), ali ne manje od 5,5 metara.

(7) Unutar dijela kazete I31, određenim kartografskim prikazom 4.2. NAČIN I UVJETI GRADNJE – Uvjeti gradnje, planiran je smještaj industrijskog kolosijeka, koji je moguće graditi u skladu s člankom 22. ovih Odredbi za provedbu.

(8) Kartografskim prikazom 4.2. NAČIN I UVJETI GRADNJE – Uvjeti gradnje, određen je negradivi dio čestica, koji predstavlja zaštitni koridor magistralnog vodoopskrbnog cjevovoda.

(9) Najmanje 20% građevne čestice mora se urediti kao zelena površina gospodarskog kompleksa.

(10) Krovište se oblikuje u skladu s usvojenom tehnologijom građenja, ovisno o vrsti same zgrade i potrebama tehnološkog procesa. Pokrov te nagib i broj krovnih ploha ovisit će o namjeni i svrsi same zgrade. Pokrov ne smije biti svijetle i reflektirajuće boje. Vanjsko oblikovanje zgrade obavezno je arhitektonski prilagoditi krajoliku, skrbeći da se ne naruši slika obližnjeg naselja.

(11) Parkiranje osobnih vozila zaposlenih, kao i poslovnih stranaka, mora se riješiti isključivo na građevnoj čestici. Potreban broj parkirališno – garažnih mjesta određuje se prema normativima iz članka 20. ovih Odredbi za provedbu.“

**Članak**

**Podnaslov iza članka 6.: „ Kazeta I32“i pripadajući članak 7. se brišu.**

**Članak**

Podnaslov ispred postojećeg članka 8.: „ **Zona gradnje gospodarskih sadržaja manje veličine i opsega (kazeta I33)“** mijenja se i glasi: **„Zona gradnje gospodarskih sadržaja manje veličine i opsega (kazeta I34 i I35)“**

**Članak**

**Članak 8.** mijenja se i glasi:

„(1) Unutar zone gradnje gospodarskih sadržaja manje veličine i opsega kazeta I34 i I35 Planom se predviđa formiranje više građevnih čestica. Unutar navedene zone minimalna površina građevne čestice iznosi 2.000 m2.

(2) Najveća dopuštena izgrađenost građevne čestice iznosi 60%.

(3) Potrebno je nastojati realizirati izduženi tlocrtni oblik građevina, s omjerom stranica 1:2 do 1:3 s tim da je kraća stranica paralelna s prometnicom planske oznake OU2.

(4) Koeficijent iskoristivosti građevne čestice (kis) iznosi 1,2.

(5) Visina građevine je tehnološki uvjetovana.

(6) Najveći dopušteni broj etaža građevina iznosi 3 nadzemne etaže (prizemlje i 2 kata).

(7) Građevni pravci trebaju biti udaljeni od granica građevnih čestica koje su ujedno i granica obuhvata Plana i regulacijske linije svih prometnica i kanala najmanje 10 metara, dok udaljenost građevine od međa susjedne građevne čestice treba iznositi najmanje polovicu visine građevine (h/2), ali ne manje od 5,5, metara.

(8) Na dijelovima građevnih čestica iz prethodnog stavka određen je kartografskim prikazom 4. NAČIN I UVJETI GRADNJE negradivi dio čestica, unutar kojeg se obvezuje uređenje građevne čestice sadnjom visokog zelenila, autohtonih bjelogoričnih vrsta, odnosno formiranje predvrtova.

(9) Najmanje 20% građevne čestice mora se urediti kao zelena površina gospodarskog kompleksa.

(10) Krovište se oblikuje u skladu s usvojenom tehnologijom građenja, ovisno o vrsti same zgrade i potrebama tehnološkog procesa. Pokrov te nagib i broj krovnih ploha ovisit će o namjeni i svrsi same zgrade. Pokrov ne smije biti svijetle i reflektirajuće boje. Vanjsko oblikovanje zgrade obavezno je arhitektonski prilagoditi krajoliku, skrbeći da se ne naruši slika obližnjeg naselja. Pri odabiru boja pročelja potrebno je rabiti akromatski spektar boja (preporučuju se nijanse sive).

(11) Parkiranje osobnih vozila zaposlenih, kao i poslovnih stranaka, mora se riješiti isključivo na građevnoj čestici. Potreban broj parkirališno – garažnih mjesta određuje se prema normativima iz članka 20. ovih Odredbi za provedbu.“

**Članak**

U **članku 9**. nakon postojećeg stavka (2) dodaje se novi stavak (3) i glasi:

„(3) Površina sadržaja društvenih djelatnosti na građevnoj čestici ne može biti veća od površine sadržaja osnovne namjene.“

**Članak**

U **članku 10**. nakon postojećeg stavka (2) dodaje se novi stavak (3) i glasi:

„(3) Površina sadržaja stambenog smještaja na građevnoj čestici ne može biti veća od površine sadržaja osnovne namjene.“

**Članak**

**Članak 11.** mijenja se i glasi:

„(1) Planom su osigurane površine i trase infrastrukturnih građevina i to za:

* prometni sustav (cestovna i željeznička mreža),
* sustav pošte i elektronička komunikacijska infrastruktura i povezana oprema,
* vodnogospodarski sustav (vodoopskrba, odvodnja otpadnih voda, sustav melioracijskih i oborinskih kanala i zaštita od štetnog djelovanja voda),
* energetski sustav (elektroopskrba, opskrba plinom i obnovljivi izvori energije).

(2) Profili i trase infrastrukture u Planu su načelni te se mogu lokacijskim uvjetima utvrditi drugačije i izmijeniti temeljem projektne dokumentacije sukladno posebnim uvjetima, a u svrhu postizanja funkcionalnijeg te tehnološki i ekonomski povoljnijeg rješenja, s tim da se takve izmjene ne smatraju odstupanjem od Plana.

(3) Položaj građevina infrastrukturnih sustava (hidranti, javna rasvjeta, ispust oborinskih voda i sl.), koji su prikazani u kartografskim prikazima u mjerilu M 1:2000, utvrđeni su u skladu sa tim mjerilom pa se njihov točan položaj utvrđuje lokacijskom dozvolom na osnovu studija i projekata, pri čemu se prikazani položaj može prilagoditi stanju na terenu prema uvjetima utvrđivanja koridora ili trasa i površina utvrđenih Planom, uzimajući u obzir tehničke ili tehnološke mogućnosti gradnje te vrijednost i kvalitete prostora, mjere zaštite krajobraznih i prirodnih vrijednosti i mjere sprječavanja nepovoljnog utjecaja na okoliš.

(4) Na kartografskom prikazu 4.2. NAČIN I UVJETI GRADNJE – Uvjeti gradnje grafički su određeni uvjeti priključenja građevnih čestica na infrastrukturnu mrežu. Prikazan je mogući smjer priključenja na infrastrukturnu mrežu položenu na prometnim površinama. Građevna čestica koja se formira unutar zone, odnosno zona ako je istovjetna građevnoj čestici, može se priključiti na infrastrukturnu mrežu u bilo kojoj točki duž onih prometnih površina koje su naznačene simbolom priključenja.“

**Članak**

U **članku 12.** stavku (1) umjesto riječi: „2a“ pišu se riječi: „2.1.“.

U **članku 12.** iza postojećeg stavka (1) dodaje se novi stavak (2) i glasi:

„(2) Unutar obuhvata Plana utvrđeni su zaštitni koridori prometnica unutar zone koje treba rezervirati i očuvati za izgradnju planirane cestovne mreže. Eventualno proširenje koridora prometnica neće se smatrati izmjenom ovog Plana.“

Postojeći stavci (2) i (3) postaju stavci (3) i (4).

**Članak**

U **članku 22.** stavku (1) umjesto riječi: „postojeće željezničke stanice locirane“ pišu se riječi: „postojećeg željezničkog kolodvora lociranog“.

U **članku 22.** stavku (3) umjesto riječi: „željezničku stanicu“ pišu se riječi: „željeznički kolodvor“.

U **članku 22.** nakon postojećeg stavka (4) dodaju se novi stavci (5), (6), (7) i (8) koji glase:

„(5) Pri projektiranju, građenju, rekonstrukciji, obnovi, održavanju i uporabi željezničkih infrastrukturnih podsustava odnosno njihovih sastavnih dijelova na industrijskim i drugim željezničkim kolosijecima koji nisu javno dobro u općoj uporabi, a priključuju se na željezničke pruge, moraju se poštivati tehnički, tehnološki, funkcionalni i sigurnosni uvjeti u smislu međuovisnosti i tehničko-tehnološkoga jedinstva.

(6) Planirana izgradnja industrijskog kolosijeka za potrebe gospodarske zone treba biti tako planirana na način da moraju biti zadovoljeni osnovni zahtjevi koji se odnose na: sigurnost, pouzdanost i raspoloživost, zaštitu zdravlja, zaštitu okoliša i tehničku usklađenost, a samo priključivanje industrijskih i drugih željezničkih kolosijeka koji nisu javno dobro u općoj uporabi na željezničku prugu izvodi se u kolodvoru.

(7) Za industrijske i druge željezničke kolosijeke koji nisu javno dobro u općoj uporabi, a priključuju se na željezničke pruge, dodatne posebne uvjete za siguran tijek željezničkoga prometa kojima moraju udovoljavati, određuje upravitelj infrastrukture. Potrebno je izraditi prometno-tehnološki elaborat kojim se određuju potrebni tehnički kapaciteti za predviđene količine prijevoza te prometno-tehnološki uvjeti za nesmetan prihvat željezničkih vozila sa željezničke pruge na industrijski kolosijek i obratno, u ovisnosti o organizacijskim i prometnim kapacitetima željezničke pruge odnosno priključnog službenog mjesta.

(8) Sukladno važećoj zakonskoj legislativi (Zakon o sigurnosti i interoperabilnosti željezničkog sustava) , u postupcima izdavanja akata za provedbu dokumenata prostornoga uređenja odnosno odobravanja građenja po posebnom propisu (za izgradnju građevina, postrojenja, uređaja i svih vrsta vodova za potrebe korisnika prostora) potrebno je ishoditi suglasnost i posebne uvjete nadležnog javnopravnog tijela - upravitelja željezničke infrastrukture. “

**Članak**

Iza postojećeg **članka 22.** dodaje se novi **članak 22.a.** i glasi:

„ Članak 22.a

(1) Planom se utvrđuju posebni uvjeti za građenje u zaštitnom pružnom pojasu (određen i ucrtan na kartografskim prikazima 2.1. PROMETNA, ULIČNA I KOMUNALNA INFRASTRUKTURNA MREŽA – Prometni sustav i 4.2. NAČIN I UVJETI GRADNJE – Uvjeti gradnje) koji su određeni Pravilnikom o općim uvjetima za građenje u zaštitnom pružnom pojasu (NN 93/10).

(2) Za izgradnju građevina, postrojenja, uređaja i svih vrsta vodova za potrebe vanjskih korisnika u zaštitnom pružnom pojasu (pojas koji čini zemljište s obje strane željezničke pruge odnosno kolosijeka širine po 100 metara, mjereno vodoravno od osi krajnjeg kolosijeka, kao i pripadajući zračni prostor), potrebno je zatražiti posebne uvjete gradnje od HŽ Infrastrukture d.o.o. u skladu s posebnim propisima.“

**Članak**

**Članak 23.** mijenja se i glasi:

„(1) Na kartografskom prikazu 2.2. PROMETNA, ULIČNA I KOMUNALNA INFRASTRUKTURNA MREŽA - Energetski sustav, pošta i telekomunikacije, prikazane su trase i položaj nepokretne elektroničke komunikacijske infrastrukture i povezane opreme.

(2) Planom se predviđa izgradnja nove infrastrukture za elektroničke komunikacije i povezne opreme. Izgradnja nove elektroničke komunikacijske infrastrukture u vidu kabelske kanalizacije svojom strukturom, kvalitetom i kapacitetom mora omogućiti pružanje različitih vrsta usluga, od osnovne govorne usluge do širokopojasnih usluga.

(3) Izgradnjom kabelske kanalizacije mora se osigurati elastično korištenje izgrađene mreže povećanjem kapaciteta i uvođenjem nove tehnologije prijenosa optičkim kabelima u pretplatničku mrežu bez naknadnih građevinskih radova , kao i izgradnjom mreže za kabelsku televiziju i video nadzor.

(4) Kabelska kanalizacija se može polagati i mimo pravocrtne trase uz blagi luk kojim se osigurava nesmetano uvlačenje telekomunikacijskih kabela.

(5) Planirana kabelska kanalizacija gradi se u pravilu sa cijevima promjera φ 50 i 75 mm, ili cijevima promjera φ 110 mm. Na mjestima izrade spojnica na položenim kabelima te kod planiranih distributivnih točaka, predviđa se ugradnja odgovarajućih montažnih kabelskih zdenaca različitih dimenzija ovisno o namjeni zdenaca. Lokaciju i veličinu zdenaca kao i odabir trase potrebno je usuglasiti i temeljiti na izvedbenim projektima ostale infrastrukture a naročito projektu ceste.

(6) Dubina rova za polaganje cijevi između zdenaca treba biti tolika da je minimalna udaljenost od površine terena do tjemena cijevi u gornjem redu min 0.7 m. Na prijelazu prometnica taj razmak mora biti min 1,0 m.

(7) Od zdenaca trase kabelske kanalizacije do zdenca uz ili u objektu i dalje prema instalacijskom telekomunikacijskom ormariću potrebno je položiti 2 PEHD cijevi ø 40 mm. za manji odnosno 3 za veći objekt.

(8) Kabinetsko komutacijsko čvorište može se izvesti u sklopu zone (unutar građevina) uz uvjet da površina prostorije iznosi 10-20 m2.“

**Članak**

**Članak 25.** mijenja se i glasi:

„(1) Komunalnu infrastrukturu treba graditi unutar površina postojećih i planiranih ulica u sklopu kolnika i nogostupa poštujući minimalne dopuštene udaljenosti između pojedinih vodova infrastrukturne mreže.

(2) Osim unutar površina iz prvog stavka, komunalna infrastruktura se unutar obuhvata Plana gradi i unutar površine koja je kartografskim prikazom 4.2. NAČIN I UVJETI GRADNJE – Uvjeti gradnje određena kao zona gradnje gospodarskih sadržaja znatne veličine i opsega (unutar kazeta I31, I32 i I33) te unutar zone gradnje gospodarskih sadržaja manje veličine i opsega (unutar kazeta I34, I35).

(3) Unutar zona gradnje gospodarskih sadržaja znatne veličine i opsega (unutar kazeta I31, I32 i I33) predviđena je gradnja jedne trafostanice, dok je unutar zone gradnje gospodarskih sadržaja manje veličine i opsega (unutar kazeta I34 , I35) planira gradnja dviju trafostanica te jednog UPS-a, u skladu s uvjetima iz članka 23. i 33. ovih Odredbi za provedbu.

(4) Aktom kojim se odobrava gradnja odredit će se detaljan položaj vodova komunalne infrastrukturne mreže. Izgradnja treba biti usklađena s dodatnim posebnim uvjetima javnih komunalnih poduzeća, koja su nadležna za pojedine vodove infrastrukturne mreže.“

**Članak**

U **članku 26. stavku (1)** umjesto riječi: „ 2c“ piše se riječ: „2.3.“.

**Članak**

U **članku 27. stavku (1)** umjesto riječi: „ 2c“ piše se riječ: „2.3.“.

**Članak**

U **članku 29.** stavku (2) umjesto riječi: „ separtore“ piše se riječ\_ „separatore“.

U **članku 29.** stavku (3) i stavku (4) umjesto riječi: „ zacjevljene“ piše se riječ\_ „zacijevljene“.

**Članak**

U **članku 31. stavak (1)** mijenja se i glasi:

„(1) Planom se predviđa izmještanje postojećeg kanala koji se proteže na sjeveru kazete I31 u smjeru istok-zapad kazete uz rub glavne ulice GU1 odnosno uz rub obuhvata Plana I31 (*određeno na k.p. 4.2. NAČIN I UVJETI GRADNJE – Uvjeti gradnje*).“

U **članku 31. iza stavka(1) dodaje se novi stavak (2) koji glasi:**

„(2) Planom se dopušta zatrpavanje postojećih kanala koji idu u smjeru zapad – istok unutar kazete (I31) na način da se postojeći kanali zamijene (supstituiraju) izvedbom jednog glavnog oborinskog kanala sjeveroistočnim rubom kazete (I31) do postojećeg kanala koji ide u smjeru sjeveroistok – jugozapad.“

Postojeći stavci (2) i (3) postaju stavci (3) i (4).

**Članak**

**U članku 33. stavku (1) umjesto riječi: „2b“ piše se riječ: „ 2.2.“**

**U članku 33. stavak (4) mijenja se i glasi:**

„(4) Nove trafostanice 20/0,4 kV izvode se po potrebi korisnika temeljem EOTRP-a (Elaborata optimalnog tehničkog rješenja priključenja) građevina na niskonaponsku distribucijsku elektroenergetsku mrežu. Točan položaj planiranih trafostanica 20/0,4 kV odredit će se lokacijskom dozvolom na osnovu studija i projekata, uzimajući u obzir tehničke ili tehnološke mogućnosti gradnje te vrijednost i kvalitete prostora, mjere zaštite krajobraznih i prirodnih vrijednosti i mjere sprječavanja nepovoljnog utjecaja na okoliš. Minimalna dimenzija potrebne čestice za lociranje trafostanice iznosi 7x7 m.“

**Članak**

**U članku 34. stavku (1) umjesto riječi: „2b“ piše se riječ: „ 2.2.“**

**Članak**

Nakon **članka 36.** dodaje se novi podnaslov:“ **7. ZAŠTITNE ZELENE POVRŠINE (Z)“** i novi **članak 36.a.** koji glasi:

**„ Članak 36.a**

Zaštitne zelene površine su neizgrađene zelene površine nižeg standarda uređenja planirane za zaštitu nestabilnih terena (nestabilne padine, erozija, voda, tradicionalni krajolici, zaštita od buke).

Na zaštitnim zelenim površinama omogućuje se krajobrazno uređenje te su dopušteni ozelenjivanje i pošumljavanje, uz mogućnost poljodjelske djelatnosti na onim površinama za koje to postojeći način korištenja.“

**Članak**

U naslovu: „7. MJERE ZAŠTITE PRIRODNIH I KULTURNO-POVIJESNIH CJELINA I GRAĐEVINA I AMBIJENTALNIH VRIJEDNOSTI“ redni broj: „ 7“ zamjenjuje se rednim brojem: „8“.

**Članak**

U podnaslovu: „7.1. Mjere zaštite prirodnih vrijednosti i posebnosti“ redni broj: „7.1“ zamjenjuje se rednim brojem: „8.1“.

**Članak**

U podnaslovu: „7.2. Mjere zaštitekulturno - povijesnih cjelina i građevina i ambijentalnih vrijednosti “ redni broj: „7.2“ zamjenjuje se rednim brojem: „8.2“.

**Članak**

**U članku 38.** iza zadnjeg stavka (6) dodaje se novi stavak (7) i glasi:

„(7) Područje obuhvata Plana ne nalazi se unutar područja važnih za očuvanje ugroženih vrsta i stanišnih tipova Europske unije Ekološke mreže Natura 2000.“

**Članak**

U naslovu: „8. POSTUPANJE S OTPADOM“ redni broj: „ 8“ zamjenjuje se rednim brojem: „9“.

**Članak**

U **članku 39.** **stavku (2)** tekst (u zagradi): „(NN 178/04, 111/06 i 110/07)“ zamjenjuje se tekstom (u zagradi): (NN 84/21).

**Članak**

U naslovu: „9. MJERE SPRJEČAVANJA NEPOVOLJNA UTJECAJA NA OKOLIŠ“ redni broj: „ 9“ zamjenjuje se rednim brojem: „10“.

**Članak**

U podnaslovu: „**9.1. Čuvanje i poboljšanje kvalitete voda**“ redni broj: „ 9.1“ zamjenjuje se rednim brojem: „10.1“.

**Članak**

**U** **članku 41.** stavku (3) tekst (u zagradi): „(NN 87/10)“ zamjenjuje se tekstom (u zagradi): „(NN 26/2020)“.

**Članak**

U podnaslovu: „**9.2. Zaštita i poboljšanje kakvoće zraka**“ redni broj: „ 9.2“ zamjenjuje se rednim brojem: „10.2“.

**Članak**

U podnaslovu: „**9.3. Zaštita od prekomjerne buke**“ redni broj: „ 9.3“ zamjenjuje se rednim brojem: „10.3“.

**Članak**

U podnaslovu: „**9.4. Mjere zaštite od elementarnih nepogoda i ratnih opasnosti**“ redni broj: „ 9.4“ zamjenjuje se rednim brojem: „10.4“.

**Članak**

U **članku 45.** **stavku (3)** tekst (u zagradi): „(NN 47/06)“ zamjenjuje se tekstom (u zagradi): (NN 69/2016).

**Članak**

U podnaslovu: „**9.5. Mjere zaštite od požara**“ redni broj: „ 9.5“ zamjenjuje se rednim brojem: „10.5“.

**Članak**

U **članku 46.** **stavku (7)** tekst (u zagradi): „(NN 58/93, 33/05 i 107/07)“ zamjenjuje se tekstom (u zagradi): „(NN 92/10)“.

**Članak**

U podnaslovu: „**9.6. Mjere zaštite od potresa**“ redni broj: „ 9.6“ zamjenjuje se rednim brojem: „10.6“.

**Članak**

**Članak 47. mijenja se i glasi:**

(1) U svrhu efikasne zaštite od potresa neophodno je konstrukcije svih građevina planiranih za gradnju uskladiti s posebnim propisima za predmetnu seizmičku zonu. Najvjerojatniji neželjeni događaj pretpostavlja nastanak potresa jačine VIII° MCS ljestvice na cijelom području Općine Luka.

(2) Do izrade nove seizmičke karte Županije i karata užih područja, protupotresno projektiranje i građenje treba provoditi u skladu s postojećim seizmičkim kartama, zakonima i propisima.

(3) Projektiranje, građenje i rekonstrukcija građevina mora se provesti tako da građevine budu otporne na potres, te će se za njih, tj. za konkretnu lokaciju obaviti detaljna seizmička, geomehanička i geofizička istraživanja.

(4) Putovi evakuacije stanovništva za slučaj elementarnih nepogoda definirani su kartografskim prikazom 3. UVJETI KORIŠTENJA, UREĐENJA I ZAŠTITE POVRŠINA.

(5) Kako unutar obuhvata Plana ne postoje veće javne površine (npr. površine javnih parkirališta, javnih zelenih površina i sl.), te s obzirom na činjenicu da je ova zona izdvojena iz naselja te je okružena negrađevinskim zemljištem, privremena lokacija za odlaganje materijala nakon eventualnih urušavanja, kao i površina za prikupljanje evakuiranih osoba van zona urušavanja, definirana je izvan granice obuhvata Plana. Navedena zona određena je uz južnu granicu obuhvata, a prikazana je na kartografskom prikazu 3. UVJETI KORIŠTENJA, UREĐENJA I ZAŠTITE POVRŠINA.

(6) Sve prometnice treba zaštititi posebnim mjerama od rušenja zgrada i ostalog zaprečavanja radi što brže i jednostavnije evakuacije ljudi i dobara.

(7) Planom je određena udaljenost regulacijskog pravca od svih javnih prometnica od 10,0 metara te je tako onemogućeno rušenje zgrada na iste ujedno i ne zakrčene za potrebe evakuacije.

**Članak**

U podnaslovu: „**9.7. Zaštita od tehničko – tehnoloških katastrofa i većih nesreća u gospodarstvu i prometu**“ redni broj: „ 9.7“ zamjenjuje se rednim brojem: „10.7“.

**Članak**

U **članku 48.** stavak (1) se briše.

Postojeći stavak (2) postaje stavak (1).

**Članak**

**Članak 49.** mijenja se i glasi:

„(1) Unutar obuhvata Plana nisu evidentirane i ne planiraju se lokacije odlagališta otpada i divljih deponija, a planom se ne definiraju niti mjere zaštite od epidemije i epizootije.

(2) U slučaju izbijanja epidemije i pandemije izdaju se upozorenja stanovništvu od strane Hrvatskog Zavoda za javno zdravstvo.

(3) Ekstremnim vremenskim pojavama je ugroženo cijelo područje Općine te zbog brzog razvoja vremenske nepogode, mjere reagiranja neće biti učinkovite. Izdaju se upozorenja stanovništvu od strane DHMZ-a. Iz tog razloga u projektiranju i građenju građevina te izvođenju radova investitor, projektant i izvođač dužni su pridržavati se svih propisa i pravila struke.

(4) Unutar obuhvata Plana poplave su prijetnja koja bi u budućnosti mogla izazvati još veće i teže posljedice (Elaborat Procjena rizika od velikih nesreća (izradio DLS d.o.o., 2020.g)) pa se mora poraditi na preventivnim mjerama obrane od poplava, izgradnjom nasipa, obaloutvrda.

(5) Unutar obuhvata Plana nisu evidentirana područja na kojima bi se mogla pojaviti klizišta, pa se Planom ne propisuju mjere zaštite od klizanja tla.“

**Članak**

U podnaslovu: „**9.8. Sprječavanje stvaranja arhitektonsko-urbanističkih barijera“** redni broj: „ 9.8“ zamjenjuje se rednim brojem: „10.8“.

**Članak**

U naslovu: „**10. MJERE PROVEDBE PLANA“** redni broj: „ 10.“ zamjenjuje se rednim brojem: „11“.

**Članak**

U podnaslovu: „**10.1. Obveza izrade detaljnijih planova“** redni broj: „10.1.“ zamjenjuje se rednim brojem: „11.1“.

**III. ZAVRŠNE ODREDBE**

**Članak**

Dosadašnji kartografski prikazi iz Urbanističkog plana uređenja gospodarske zone Luka II („Službeni glasnik Zagrebačke županije“ broj 05/13. ) prestaju važiti i zamjenjuju se kartografskim prikazima ovog Plana.

**Članak**

Postupci pokrenuti po odredbama Urbanističkog plana uređenja gospodarske zone Luka II („Službeni glasnik Zagrebačke županije“ broj 05/13.) do stupanja na snagu ove Odluke dovršit će se po odredbama istog, osim ako su odredbe ove Odluke povoljnije za stranku.

**Članak**

Ova Odluka stupa na snagu osmog dana od dana objave u „Glasniku Zagrebačke županije “.

KLASA:

URBROJ:

Luka, \_\_ \_\_\_\_\_\_ 2022.

OPĆINSKO VIJEĆE

OPĆINE LUKA

PREDSJEDNIK

Krešimir Tuđman, struč.spec.ing.aedif.